Komission asetus (ETY) N:o 881/93, annettu 15 päivänä huhtikuuta 1993, flue cured -tupakan tuottajia koskevasta tuotantosuunnan muutosohjelmasta Kreikassa



Virallinen lehti nro L 092 , 16/04/1993 s. 0021 - 0021

Suomenk. erityispainos Alue 3 Nide 49 s. 0108

Ruotsink. erityispainos Alue 3 Nide 49 s. 0108



KOMISSION ASETUS (ETY) N:o 881/93, annettu 15 päivänä huhtikuuta 1993, flue cured -tupakan tuottajia koskevasta tuotantosuunnan muutosohjelmasta Kreikassa EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 () ja erityisesti sen 27 artiklan, sekä katsoo, että asetuksella (ETY) N:o 2075/92 otetaan vuoden 1993 sadosta alkaen käyttöön lajikeryhmittäin kynnysmäärät rajaava palkkiojärjestelmä; nämä kynnysmäärät vahvistetaan tupakanlehdistä tupakkaryhmittäin maksettavista palkkioista sekä lajikeryhmittäin ja jäsenvaltioittain jaotetuista takuukynnyksistä 30 päivänä kesäkuuta 1992 annetussa neuvoston asetuksessa (ETY) N:o 2076/92 (), flue cured -tupakan viljelyä on suosittu Kreikassa, jotta rohkaistaisiin toisten tavanomaisin markkinaedellytyksin kaupaksi käymättömien lajikkeiden tuottajia muuttamaan tuotantosuuntaansa; eräät tuottajat ovat tehneet vuonna 1991 merkittäviä flue cured -tupakan viljelyyn tarvittavia investointeja; näitä investointeja ei saada kuoletetuiksi, elleivät kyseiset tuottajat saa riittäviä kiintiöitä flue cured -tupakan tuottamiseen vuoden 1993 sadosta alkaen; näitä tuottajia olisi autettava tekemään välttämätön tuotantosuunnan muutos sillä edellytyksellä, etteivät he ole ryhtyneet keinottelutoimiin, toimenpiteet aiempaan yhteiseen markkinajärjestelyyn liittyneestä järjestelmästä asetuksella (ETY) N:o 2075/92 käyttöön otettuun järjestelmään siirtymisen helpottamiseksi ovat tarpeen, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Kreikka voi panna täytäntöön vuoden 1991 aikana flue cured -tyyppisen tupakan tuottamiseen tähtääviä investointeja tehneitä tupakantuottajia koskevan tuotantosuunnan muutosohjelman. 2. Edellä olevaa 1 kohtaa sovellettaessa otetaan huomioon investoinnit, jotka on tehty tai joista on sovittu vuonna 1991 ja jotka on toteutettu viimeistään 30 päivänä kesäkuuta 1992. 2 artikla Komissio osallistuu interventiotoimenpiteiden muodossa tuotantosuunnan muutosohjelman rahoittamiseen: P 75 prosenttiin asti jäsenvaltiolle aiheutuvista kustannuksista, P 20 miljoonan ecun kokonaissumman ja tuottajaa kohti 13 000 ecun rajoissa, P jäsenvaltion viimeistään 30 päivänä syyskuuta 1993 maksamien kustannusten osalta, P jos kyseistä toimintaa ei samanaikaisesti tueta muun yhteisön toimenpitein. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä huhtikuuta 1993. Komission puolesta René STEICHEN Komission jäsen ()() () EYVL N:o L 215, 30.7.1992, s. 70 () EYVL N:o L 215, 30.7.1992, s. 77